Herschel-Weltraumteleskop

Typ Weltraumteleskop Land  Europa Agentur  ESA Apogeum   Perigeum   Bunnschréi  Mass 3402 kg Bunn-Ëmlafzäit  1 Mount Start 14. Mee 2009, 13:12 UTC  Startplaz  Centre Spatial Guyanais ELA-3 Drorakéit  Ariane 5 ECA Status aktiv
Den Herschel Space Observatory, kuerz Herschel, ass den Numm vun engem 3,4 t schwéieren Infraroutweltraumteleskop. E gouf vun der europäescher Weltraumorganisatioun entwéckelt, an zesumme mam Planck-Weltraumteleskop mat enger Ariane-Rakéit de 14. Mee 2009 gestart. D'Teleskop ass op enger Ëmlafbunn ëm de Lagrangepunkt L2 vum Äerd-Sonn-System positionéiert a gouf nom Entdecker vun der Infraroutstralung, dem Wilhelm Herschel benannt.

 Plangen an Ophuele vum Betrib 
De Projet gouf 1984 ënner dem Numm Far Infrared and Submillimetre Telescope (FIRST) gestart. Käschtepunkt ongeféier 1,1 Milliarden Euro. Den Haaptspigel huet en Duerchmiesser vun 3,5 Meter, deen aus 12 Siliciumcarbidsegmenter bei der EADS-Astrium zu Toulouse gesintert gouf. Den Herschel hat domat de gréisste Spigel deen aus engem Stéck ass, dee bis du fir e Weltraumteleskop gebaut gouf.Dietrich Lemke: Das Weltraumteleskop Herschel vor dem Start. Den Herschel wäert also fir en ettlech Joer de Weltraumteleskop mat dem gréisste Spigel sinn an an där Eegenschaft eréischt vum James Webb Space Telescope ofgeléist ginn (viraussiichtlech 2018), dat awer en opklappbare Spigel soll hunn. E Weltraumteleskop mat méi engem groussen eendeelege Spigel ass net geplangt.

Zu den Haaptziler vum Herschel gehéieren Ënnersich vun der
 Genesis an Entwécklung vu Galaxien, besonnesch vu jonke Galaxien, déi wäit ewech sinn, déi duerch hire Stëbsgehalt haaptsächlech am wäiten Infrarout ausstralen;
 Genesis an Entwécklung vu Stären, zum Beispill duerch groussflächeg Sich no de fréiesten Entwécklungsphase vun de Stären;
 Physik a Chimie vun der interstellarer Matière;
 Objeten an eisem Sonnesystem (Koméiten a Planéitenatmosphären).

No en ettleche Verrécklunge war de Start de 14. Mee 2009 um 13:12 Auer UTC. Nom Brennschluss vun der Uewerstuf gouf um 13:38 UTC d'Herschel-Teleskop e puer Minutte virum Planck-Weltraumteleskop op enger héichelliptescher Ëmlafbunn mat enger Apogäeumhéicht vun 1.197.080 km an enger Bunnschréi vu 6° zum Equator ausgesat. Vun deem Orbit aus gouf hien undriffsfräi bannent 60 Deeg an d'Bunn ëm de Lagrangepunkt L2 vum Äerd-Sonn-System bruecht. D'Weltraumteleskop flitt op enger 0,8-Millioune Kilometer gousser Halo-Bunn ëm dee Punkt.Martin Hechler: Die Bahnen der Weltraumteleskope Herschel und Planck Deen ass, vun der Sonn aus gesinn, ongeféier 1,5 Millioune Kilometer hanner der Äerd.

 Technik 
U Bord sinn dräi Instrumenter (Kameraen a Spektrometer), déi an der wäiten infrarouden (Terahertzstralung) an am Submillimeterberäich vum elektromagnéitesche Spektrum bei Wellelängten tëscht 57 an 670 µm schaffen. Dee Beräich ka vum Äerdbuedem aus wéinst der ageschränkter atmosphärescher Fënster net observéiert ginn.

D'Experimenter sinn:
 HIFI (Heterodyne Instrument for Far Infrared): Spektrometer mat héijer Opléisung (157–625 µm) vum Netherlands Institute for Space Research
 PACS (Photodetector Array Camera and Spectrometer): Photometer/Spektrometer (57–210 µm) vum Max-Planck-Institut fir extraterrestresch Physik zu Garching bei München
 SPIRE (Spectral and Photometric Image Receiver): Photometer/Spektrometer (200–670 µm) vun der University of Wales aus Cardiff

Wéinst senger Gréisst kann den Herschel net wéi fréier Infraroutweltraumteleskopen (zum Beispill Infrared Astronomical Satellite (IRAS), Infrared Space Observatory (ISO), Spitzer-Weltraumteleskop) ganz mat flëssegem Helium gekillt ginn. Dofir gëtt säin eigentlecht Teleskop mat engem Schëld virun der Sonnestralung ofgeschiermt, soudatt et duerch Wäermtofstralung an de Weltraum passiv op ënner 90 Kelvin (−183 °C) ofkille kann. Nëmmen déi dräi Instrumenter gi mat flëssegem Helium gekillt, dat fir e Betrib vun op d'mannst dräi Joer duergoe soll.

 Resultater 
Den 19. Juni 2009 huet d'ESA éischt Fotoe vum Weltraumteleskop publizéiert, dat zanter dem 14. Juni 2009 a Betrib ass.*ESA Herschel Bilder http://www.esa.int/SPECIALS/Herschel/SEM76A0P0WF_0.html Si weisen d'Spiralgalaxie Messier 51, déi ronn 37 Millioune Liichtjoer vun eis ewech läit.http://science.orf.at/science/news/156073 An der Folleg erweidert Herschel d'Kenntnesser iwwer d'Genesis vun de Stären an huet och Stierm aus molekularem Gas a Galaxien nogewisen déi Wäit ewech sinn.

 Viraussiichtlecht Missiounsenn 
Dem Herschel säi flëssegen Helium, dee beim Verdonste seng Detektere killt, sollt am Mäerz 2013 komplett verdonst sinn. Nei Pronostike sinn Enn Abrëll 2013 nach net bekannt.

Et ass da virgesinn, den Herschel aus senger Bunn ëm L2 ofzezéien. Den Herschel kéint dann an eng Kierfechtsbunn oder op e Kurs zum Äerdmound bruecht ginn. Mëtt 2013 kéint dann d'Weltraumteleskop - mat ongeféier 6960 km/h - an engem Krater um Moundpol opschloen, fir datt da mat Weltraum- an ierdeschen Teleskopen, souwéi mat der Raumsond LRO, am Ausworfmaterial vum Aschlag, no Waasser an anere volatile Stoffer gesicht ka ginnStephen Clark: Scientists could aim derelict telescope for moon impact, in Spaceflight now, Datum: 26. Oktober 2012, Abgerufen: 29. Oktober 2012.

 Technesch Daten 
  Herschel-Weltraumteleskop  Infrared Space Observatory (ISO) /> Startmass  3402 kghttp://www.astrium.eads.net/de/press-center/launch-kits/2009/flight-188-ariane-5-satellites-herschel-planck/launch-kit-flight-188-pdf 2498 kg Eidel Mass ongeféier  2800 kgStephen Clark: Scientists could aim derelict telescope for moon impact, in Spaceflight now, Datum: 26. Oktober 2012, Ofgeruff: 29. Oktober 2012. ? Kryostat 2367 l suprafluides Helium-4, Temp. 1,6 K2250 l suprafluides Helium-4, Temp. 1,8 K Aktiv Killung  vu bestëmmten Detektere mat Helium-3 op 0,3 K  net disponibel Héicht  7,5 m  5,3 m Duerchmiesser oder Breet  4,0 m  2,3 m Spigelduerchmiesser  3,5 m  0,6 m Teleskopmass  300 kg  ? Asazdauer  3,5 Joer (geplangt) ongeféier 2 Joer a 7 Méint  Bunn Halobunn, 0,8 Mio km ëm L2 Äerd-Sonn Äerdëmlafbunn 1.038–70.578 km héich Drorakéit  Ariane-5-ECA Ariane 44P Startdatum  14. Mee 2009 19. November 1995 Missiounsenn Enn Mäerz 2013 16. Mee 1998 Präis  1,1 Mrd. Euro (geplangt)wdrblog.de Teleskop Herschel a Planck am Weltall  ? 

 Literatur 
 Dietrich Lemke: Das Weltraumteleskop Herschel vor dem Start. in: Sterne und Weltraum. Heidelberg 47.2008, Nr. 1 (Jan.), S. 36–46. 
 Martin Hechler: Die Bahnen der Weltraumteleskope Herschel und Planck. In: Sterne und Weltraum. Heidelberg 47.2008, Nr. 1 (Jan.), S. 48-55. 

 Kuckt och 

 Um Spaweck 
 ESA Broschure: BR-262 Herschel 
 Max-Planck-Institut fir Extraterrestresch Physik: Herschel Weltraumteleskop
 Herschel-PACS op der Universitéit Wien
 Astronomie.info: Herschel Infrarout-Weltraumteleskop
 Arianespace: Herschel-Planck Launch Kit (10 S., PDF) 

Kategorie:Weltraumteleskopen
Kategorie:ESA-Satellitten a -Raumsonden
Kategorie:2009 an der Raumfaart